(Návrh)

Komuniké

Vláda Slovenskej republiky na svojom zasadnutí dňa .......... 2005 prerokovala návrh poslancov Národnej rady Slovenskej republiky Roberta Kaliňáka a Romana Vavríka na vydanie zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov.
Cieľom návrhu zákona je skvalitniť a zefektívniť činnosť Vojenskej polície, ktorá plní úlohy podľa zákona Federálneho zhromaždenia Českej a Slovenskej republiky č. 124/ 1992 Zb. o Vojenskej polícii v znení zákona Národnej rady Slovenskej republiky č. 422/        2002 Z. z.. V súčasnosti platný zákon nepostihuje zmeny právnej úpravy v Slovenskej republike, nereflektuje na inštitucionálne, organizačné a ďalšie zmeny uskutočňované v pôsobnosti Ministerstva obrany Slovenskej republiky po vstupe do Severoatlantickej aliancie. 
Vláda vyslovila k poslaneckému návrhu súhlasné stanovisko s pripomienkami upresňujúcimi poslanecký návrh zákona.